paragraph_text: Knindže, srpska paravojna formacija (specijalna jedinica) koja je sudjelovala u Domovinskom ratu na području tzv. RSK od 1991. do 1995. godine. Prvi zapovjednik ove jedinice bio je Dragan Vasiljković (Kapetan Dragan), državljanin Australije optužen za ratni zločin gdje se skrivao pod imenom Daniel Sneden.<ref>B92, "Kapetan Dragan u Australiji živi pod imenom Danijel Sneden", objavljeno 3. veljače 2009., pristupljeno 3. siječnja 2012. Kasnije je ova jedinica nastavila ratovati u BiH pod imenom „Vukovi“, te na području Istočne Slavonije kao "Srpska dobrovoljačka garda" ("Arkanovci", "Tigrovi"). Od 1996. sjedište im je i službeno u Republici Srbiji; sada pod kolokvijalnim nazivom "Crvene beretke" i službenim imenom Jedinica za specijalne operacije Resora državne bezbednosti Republike Srbije - pod čijim su okriljem zapravo djelovali od samog početka. Knindže su sudjelovale u borbama za Glinu, Benkovac, Obrovac, Škabrnju itd. Naziv „Knindže“ nastao je kao igra riječi, odnosno spoj riječi Knin (glavni grad tzv. RSK) i nindža (maskirani vješti japanski borci). Po Knindžama je dobio nadimak i najpoznatiji srpski ratni pjevač Mirko Pajčin (Baja Mali Knindža), koji im je posvetio i pjesmu Knindže Krajišnici.